《奉太史令护军公》
明代·孙蕡

虞渊捧日帝羽仪，文事武备天人师。笔端词翰河汉决，胸次韬略风云随。

邦基肇造古伊吕，谟猷笃棐今皋夔。画图麒麟盟带砺，仙游更与赤松期。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。